armvectores/hy_wikipedia_2023 huggingface dataset:
Սերգեյ Աքսյոնով

Սերգեյ Աքսյոնով (ռուս.՝ Аксёнов, Сергей Леонидович, փետրվարի 20, 1957(1957-02-20), Solntsevo, Kursk Oblast, Կուրսկի մարզ, ՌԽՖՍՀ, ԽՍՀՄ), Ֆինանսատնտեսագիտական տարածաշրջանային ինստիտուտի ռեկտոր։ 


== Կենսագրություն ==
Ծնվել է 1957 թվականի փետրվարի 20-ին, Կուրսկի մարզի Սոլնցևո գյուղում։ 
Ավարտել է Կազանի Սուվորովի անվան դպրոցը (1974 թվական), նաև` Մ. Ֆրունզեի անվան Կիևի զենքի բարձրագույն հրամանատարական դպրոցը։ 
2001 թվականին պաշտպանել է թեկնածուական թեզը` «Անցումային տնտեսության մեջ փոքր բիզնեսի ինքնակազմակերպման առանձնահատկությունները» թեմայով` տնտեսական գիտությունների թեկնածուի աստիճանի համար։
2004 թվականին Ռուսաստանի հումանիտար գիտությունների պետական համալսարանում (դիսերտացիայի խորհուրդ 212.198.01) պաշտպանել է թեզ` տնտեսագիտության դոկտորի կոչման համար «Ինտեգրված ցանցային կառուցվածքների ձևավորման մեխանիզմը ինստիտուցիոնալ սահմանափակումների պայմաններում» թեմայով։ 
«Տնտեսական տեսություն» մասնագիտացմամբ պրոֆեսոր, Մանկավարժական կրթության գիտությունների միջազգային ակադեմիայի ակադեմիկոս։
Ֆինանսատնտեսագիտական տարածաշրջանային ինստիտուտի հիմնադիրն է և ռեկտորը։
3 գիտական մենագրության հեղինակ, աշխատությունների 11 ժողովածուների խմբագիր։
Աքսենովի սխեմայի միջոցով մշակվել է հաշվապահության և հաշվապահական հաշվառման դասավանդման տեխնոլոգիա։
Պարգևատրվել է շնորհակալագրերով, պատվոգրերով, Ռուսաստանի Դաշնության կրթության և գիտության նախարարության, Ռուսաստանի Դաշնության փոքր բիզնեսի աջակցության և զարգացման պետական կոմիտեի, Ռուսաստանի Դաշնության առևտրաարդյունաբերական պալատի, դաշնային փոքր բիզնեսի աջակցության հիմնադրամ, Համառուսաստանյան մանկավարժական ասամբլեայի կողմից։ 


== Քննադատություն ==
Դիսերնետ համայնքի կողմից Աքսյոնովի դոկտորական դիսերտացիայի ուսումնասիրությունից պարզվել է, որ դիսերտացիայի տեքստի շուրջ 90%-ը բաղկացած է սխալ փոխառություններից (գրագողություն)։
Նա Ա. Օռլովի ի գիտական ղեկավարն էր, որի` տնտեսագիտության թեկնածուի գիտական աստիճանի համար դիսերտացիան, որը պաշտպանվել է 2005 թվականին Ռուսաստանի պետական հումանիտար համալսարանի 212.198.01 դիսերտացիայի խորհրդում, պարզվել է, որ գրագողություն է առնվազն 65%-ով։ 


== Ծանոթագրություններ ==


== Արտաքին հղումներ ==
aksenov.ru, Ս. Աքսյոնովի անձնական կայքը
rfei.ru, Տարածաշրջանային ֆինանսատնտեսական ինստիտուտ
rfet.ru, Տարածաշրջանային ֆինանսատնտեսական քոլեջ
Հադրութի շրջան (ԼՂԻՄ)

Հադրութի շրջան (ադրբ.՝ Һадрут рајону; հայերեն՝ Հադրութի շրջան), վարչական միավոր Խորհրդային Ադրբեջանի կազմում ընդգրկված Լեռնային Ղարաբաղի ինքնավար մարզում։


== Պատմություն ==
1930 թվականի օգոստոսի 8-ին ձևավորվել է շրջանը վարչատարածքային բաժանաման ընթացքում ստանալով Դիզակի շրջան անվանումը։ 1939 թվականի սեպտեմբերի 17-ին այն վերանվանվեց Հադրութի շրջան։
Ներկայումս ԼՂԻՄ-ի Հադրութի շրջանի տարածքը վերահսկվում է Լեռնային Ղարաբաղի Հանրապետության կողմից (ԼՂՀ Հադրութի շրջանի մի մասը)։


== Բնակչություն ==


== Պատկերասրահ ==

		
		
		


== Ծանոթագրություններ ==
Գերմանիայի սուպերգավաթ 2016

Գերմանիայի սուպերգավաթ 2016 (գերմ.՝ 2016 DFL-Supercup), Գերմանիայի սուպերգավաթի 7-րդ խաղարկությունն այդ անվան տակ։ Սուպերգավաթի եզրափակչում խաղում են նախորդ տարվա Բունդեսլիգայի և Գերմանիայի գավաթի հաղթողները։ Խաղն անցկացվեց 2016 թվականի օգոստոսի 14-ին Սիգնալ Իդունա Պարկ մարզադաշտում։
2016 թվականի Գերմանիայի սուպերգավաթին մասնակցեցին 2015-2016 մրցաշրջանի Բունդեսլիգայի և Գերմանիայի գավաթի հաղթող Մյունխենի Բավարիան և 2015-2016 մրցաշրջանի Բունդեսլիգայի երկրորդ տեղը գրաված Բորուսիա Դորտմունդը։
Բավարիան հաղթեց 2-0 հաշվով։


== Նախապատմություն ==
Գերմանիայի սուպերգավաթի գործող չեմպիոնը Վոլֆսբուրգն էր։ 2015 թվականի Սուպերգավաթի եզրափակիչն ավարտվեց 1-1 հաշվով, իսկ հետխաղյա 11-մետրանոցների հարվածաշարում Բավարիան պարտվեց 5-4 հաշվով։
Բորուսիան Գերմանիայի սուպերգավաթը հաղթել էր ռեկորդային 5 անգամ, իսկ Բավարիան՝ 4: Այս խաղը Բորուսիայի 8-րդ Գերմանիայի սուպերգավաթն էր։ Բավարիայի համար այն 5-րդ հաջորդական և 10-րդ սուպերգավաթն էր ընդհանուր հաշվարկով։ Այս խաղը Բորուսիայի և Բավարիայի 5-րդ հանդիպումն էր Գերմանիայի սուպերգավաթի եզրափակչում։ Դրանից առաջ նրանք հանդիպել էին 1989, 2012, 2013, 2014 թվականներին։ Բորուսիան հաղթել էր այս խաղերից 3-ում (1989, 2013, 2014), իսկ Բավարիան՝ միայն 1-ում (2012)։
Այս խաղը Կառլո Անչելոտիի առաջին խաղն էր որպես Բավարիայի գլխավոր մարզիչ։


== Խաղ ==


== Վիճակագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2017-08-05 at the Wayback Machine.
Ռուսաստանի 500 հազարից ավելի բնակիչ ունեցող քաղաքներ

Ռուսաստանի 500 հազարից ավելի բնակիչ ունեցող քաղաքները  ամենակարևոր վայրերն են համակենտրոնացման, աշխատանքային ներգրավման, մշակութային, տնտեսական ռեսուրսների, սոցիալ–տնտեսական կենտրոնների, ինչպես նաև իր տարածաշրջանի, Ռուսաստանի տնտեսական շրջանացման, և դրանցից ոմանք՝ Ռուսաստանի և ԱՊՀ երկրների համար։ Դրանց նշանակությունը կախված է ոչ միայն բնակիչների թվից, այլև մի շարք այլ գործոններից, որոնցից ամենակարևորը բնակչության եկամուտի մակարդակն է, տնտեսական, արդյունաբերական և մշակութային ներուժը, ինչպես նաև հարևան տարածաշրջանների առանձնահատկությունը, որոնց համար այդպիսի քաղաքները տրանսպորտային կենտրոններ են, բարձրագույն կրթությունը, առևտուրը և մշակույթը։


== Ցանկ և դասակարգություն ==
2017 թվականի հունվարի 1-ի դրությամբ, Ռուսաստանի 1100 քաղաքներից 37–ում բնակվում են 500 հազարից ավելի մարդ, այդ թվում՝ 

2 մուլտիմիլիոնատեր քաղաքներ (Մոսկվա, Սանկտ Պետերբուրգ) – ավելի քան 2 մլն բնակիչ,
13 միլիոնատեր քաղաքներ – 1–ից մինչև 2 մլն բնակիչ,
3 քաղաք – 700 հազարից մինչև 1 մլն բնակիչ,
19 կես միլիոնանոց քաղաքներ – 500–ից մինչև 700 հազար բնակիչ։


== Խոշորագույն քաղաքների քարտեզ ==
 — 500 000-ից մինչև 749 999 մարդ
 —  750 000-ից մինչև 999 999 մարդ
 —  1 000 000-ից մինչև 1 499 999 մարդ
 —  1 500 000-ից մինչև 4 999 999 մարդ
 — 5 000 000-ից մինչև 9 999 999 մարդ
 — 10 000 000 մարդ և ավելի


== Բնակչություն ==
Այդ քաղաքների ընդհանուր բնակչությունը մոտ 44 միլիոն մարդ է, Ռուսաստանի ընդհանուր բնակչության 30.8%–ը և Ռուսաստանի ընդհանուր քաղաքային բնակչության 41.8% –ը։ 14 միլիոնատեր քաղաքներում բնակվում են 30 189 հազար մարդ, Ռուսաստանի ընդհանուր բնակչության 21,1%–ը և Ռուսաստանի ընդհանուր քաղաքային բնակչության 28.7% –ը։
1989—1999 թվականներին Վոլգոգրադը միլիոնատեր քաղաք է եղել, 2002—2005 թվականներին և 2010 թվականից նորից դարձել է միլիոնատեր։ Պերմը միլիոնատեր քաղաք էր 1979-ից մինչև 2004-ը, և այնպիսին է, 2012-ից։ 2012 թվականին առաջին անգամ Կրասնոյարսկը և Վորոնեժը դարձան միլիոնատեր քաղաքներ։
Լիպեցկը, Կեմերովոն և Աստրախանը վերջին կեսմիլիոնատեր քաղաքների կարգավիճակին հասան 20–21–րդ դարերումկրկին (1980-ականների կեսերին, 1990-ականների կեսերից հետո)։ Տոմսկ (1980-ականների վերջին, 1990-ականների սկզբին), Մախաչկալա և Կիրով։ Կա ծրագրեր, որոնք կբավարարեն կես միլիոնատեր քաղաքներ կարգավիճակը՝ Ստավրոպոլի և Չեբոկսարի ագլոմերացիաները, Նովոչեբոկսարսկին և Միխայլովսկ (Ստավրոպոլի երկրամաս)ին համապատասխանաբար միացնելով։
Ընթացիկ 10 տարիների ընթացքում բնական աճի հետևանքով, միգրացիայի ցուցանիշի պահպանման շնորհիվ, 500–հազարանոց քաղաքներ կարող են դառնալ Կալինինգրադը, Ստավրոպոլը, Ուլան–Ուդենը,․Չեբոկսարին։


== Տնտեսական ներուժ ==
Ըստ 2017 թվականի ստրատեգիական վերլուծության, Ռուսաստանի Դաշնությունում կան 33 շրջանային կենտրոններ, որոնց բնակչությունը ավելի քան կես միլիոն է, Սակայն նրանցից 4-ը իրականում պատկանում են Մոսկվայի ագլոմերացիային։ Ստրատեգիական վերլուծության համաձայն, նրանցից, կեսից պակասը ունեն զարգացման առնվազն մի քանի առավելություններ։


== Տես նաև ==
Ռուսաստանի 100 հազարից ավելի բնակիչ ունեցող քաղաքներ


== Ծանոթագրություններ ==


== Արտաքին հղումներ ==
Перепись может уменьшить число миллионеров
Трудное будущее российских городов
Города-миллионеры заглядывают в своё будущее
Страна-головастик
Города с численностью населения 100 тыс. человек и более
Բրիլյակովո

Բրիլյակովո (ռուս.՝ Бриляково), գյուղ Ռուսաստանի Նիժնի Նովգորոդի մարզի Գորոդեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հանդե Եներ

Հանդե Եներ (թուրքերեն՝ Hande Yener, հունվարի 12, 1973(1973-01-12), Քադըքյոյ, Ստամբուլի մարզ, Թուրքիա), թուրք երգչուհի։


== Ձայնադարան ==
Senden İbaret (2000)
Extra (2001)
Sen Yoluna... Ben Yoluma... (2002)
Așk Kadın Ruhundan Anlamıyor (2004)
Apayrı (2006)
Hande Maxi (2006)
Nasıl Delirdim? (2007)
Hipnoz (2008)
Hayrola? (2009)
Hande'ye Neler Oluyor? (2010)
Hande'yle Yaz Bitmez-Uzaylı (2010)


== Ծանոթագրություններ ==
Կապույտ երկուշաբթի (ամսաթիվ)

Կապույտ երկուշաբթի (անգլ.՝ Blue Monday) կամ տխուր երկուշաբթի, անվանում՝ տրված հունվար ամսվա՝ սովորաբար երրորդ շաբաթվա երկուշաբթիին, որը համարվում տարվա առավել դեպրեսիվ օրերից մեկը։ Այս հասկացությունն առաջին անգամ հրատարակվել է 2005 թվականի Sky Travel ընկերության մամլո հաղորդագրությունում, որտեղ պնդում էին, որ հաշվել են օրը՝ օգտագործելով հավասարում։ Այն հաշվի է առնում եղանակային պայմանները և վերաբերում է միայն Հյուսիսային կիսագնդին։ Ըստ զուգադիպության՝ Միացյալ Նահանգներում օրը հաճախ համընկնում է Մարտին Լյութեր Քինգի օրվա հետ (դաշնային տոն)։ Այդ իսկ պատճառով հասկացությունն այնտեղ այդքան էլ հայտնի չի։
Գաղափարը համարվում է կեղծ գիտություն, որի բանաձևը գիտնականները համարել են անիմաստ։


== Ամսաթիվ ==
Սովորաբար նշվում է, որ ամսաթիվը համընկնում է հունվար ամսվա երրորդ երկուշաբթի օրվա հետ, բայց կարող է նշվել նաև երկրորդ կամ չորրորդ երկուշաբթի օրը։ Առաջին ամսաթիվը հայտարարվել է 2005 թվականի հունվարի 24-ին՝ Sky Travel-ի մամլո հաղորդագրությունում։


=== Հաշվարկում ===
Բանաձևը օգտագործում է բազմաթիվ գործոններ․ եղանակային պայմաններ, պարտքի մակարդակ (մեր վճարունակության և պարտքի կուտակման միջև տարբերություն), Սուրբ Ծննդից, նոր տարվա ձախողումներից սկսած ժամանակը, մոտիվացիայի ցածր մակարդակը և զգացողությունը, որ անհրաժեշտ է ինչ-որ բան անել։ Մի բանաձև կիրառվել է Քլիֆ Արնալի կողմից՝ 2006 թվականին․

  
    
      
        
          
            
              (
              C
              ×
              R
              ×
              Z
              Z
              )
            
            
              (
              (
              T
              t
              +
              D
              )
              ×
              S
              t
              )
            
          
        
        +
        (
        P
        ×
        P
        r
        )
        >
        400
      
    
    {\displaystyle {\frac {(C\times R\times ZZ)}{((Tt+D)\times St)}}+(P\times Pr)>400}
  
Որտեղ՝
Tt = ճամփորդելու ժամանակահատված,
D = ձգձգումներ,
C = մշակութային միջոցառումներ վրա ծախսված ժամանակ,
R = հանգստի վրա ծախսված ժամանակ,
ZZ =քնի վրա ծախսված ժամանակ,
St = սթրեսային վիճակում գտնվելու ժամանակահատված,
P = իրերը հավաքելու վրա ծախսված ժամանակ,
Pr = նախապատրաստվելու վրա ծախսվող ժամանակ։
Չափման միավորները սահմանված չեն, քանի որ բոլոր գործոնները ներառում են ժամանակ։ «Բանաձևի» տարածական վերլուծությունը ցույց է տալիս, որ այն խախտում է միատարությունը և հետևաբար անիմաստ է։


== Ծանոթագրություններ ==


== Արտաքին հղումներ ==
BBC էջերը մեջբերել են Կապույտ երկուշաբթին 2005 2009 2012
Կրիտոե

Կրիտոե (ուկրաիներեն՝ Крите), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Կրիտոե գյուղում բնակվում էր 346 մարդ։ Բնակավայրը զբաղեցնում է 0,662 կմ² տարածք։ Բնակչության խտությունը կազմում էր 522,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գասպար Գասպարյան (այլ կիրառումներ)

Գասպար Գասպարյան անուն-ազգանունը կարող է վերաբերել՝

Գասպար Բոգդանի Գասպարյան (1897-1974), լրագրող, միջազգայնագետ։
Գասպար Գ. Գասպարյան (19-րդ դար), թղթակից։
Գասպար Կարապետի Գասպարյան (1901-1981), բառարանագետ, բառարանագիր։


== Ծանոթագրություններ ==
Կամենի Բրոդ (գյուղ, Կորոստիշևի շրջան)

Անվան այլ կիրառումների համար տե՛ս՝ Կամենի ԲրոդԿամենի Բրոդ (ուկրաիներեն՝ Камяний Брід), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1606 թվականին։
2001 թվականի տվյալներով Կամենի Բրոդ գյուղում բնակվում էր 799 մարդ։ Բնակավայրը զբաղեցնում է 3,2 կմ² տարածք։ Բնակչության խտությունը կազմում էր 249,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեսոնային հիվանդություն

Կեսոնային հիվանդություն, հիվանդություն, որն առաջանում է կեսոնում կամ ջրի տակ գտնվելուց հետո, բարձր ճնշումից շատ արագ ցածր ճնշմանը անցնելու (դեկոմպրեսիա) ժամանակ։
Հիմնական խանգարումները պայմանավորված են հյուսվածքների կողմից մեծ քանակությամբ ազոտի կլանմամբ։ Դեկոմպրեսիայի ժամանակ լուծված ազոտը անցնում է գազանման վիճակի, և կարող են առաջանալ գազային էմբոլներ։ Կեսոնային հիվանդությունը կարող է ընթանալ թեթև և ծանր ձևերով։
Հաճախ լինում է թեթև ձևը, որին բնորոշ են ոսկրերի, հոդերի, մկանների, նյարդերի ցավեր, մաշկի տեղական փոփոխություններ։ Նշված երևույթները լինում են կարճատև և անցնում են անհետ։ Երբեմն կարող են լինել ուժեղ գլխացավ, գլխապտույտ, ականջներում աղմուկ, փսխում, հավասարակշռության կորուստ, ուժեղ ցավեր որովայնում, արյունային փսխում։
Կեսոնային հիվանդության ծանր ձևի ժամանակ կենսական կարևոր օրգաններում և համակարգերում առաջանում են գազային էմբոլներ, լուրջ փոփոխությունների է ենթարկվում կենտրոնական նյարդային համակարգը (հատկապես ողնուղեղը)։ Զարգանում է վերջույթների երկկողմանի լուծանք։ Օդային էմբոլները կարող են մահվան պատճառ դառնալ։ Բուժման արդյունավետ եղանակը ռեկոմպրեսիան է՝ բարձր մթնոլորտային ճնշման պայմաններից աստիճանաբար անցումը բնականոն ճնշման, հատուկ «բուժիչ շլյուզներում»։ Շլյուզից դուրս գալուց հետո նշանակում են հեղուկներ, գլյուկոզ, ցավազրկող դեղամիջոցներ, լոգանք։


== Կանխարգելում ==
Կանխարգելումը՝ երկարատև ադապտացիա հիպօքսիայի նկատմամբ, նախօրոք մաքուր թթվածնի շնչում։


== Ծանոթագրություններ ==
Նամ Ու Հյոն

Նամ Ու Հյոն (հանգըլ՝ 남우현, հանջա՝ 南優鉉, փետրվարի 8, 1991(1991-02-08), Սեուլ, Հարավային Կորեա, առավելապես հայտնի իր բեմական Ու Հյոն (우현) անվամբ), հարավկորեացի երգիչ, երգահան և դերասան։ Woollim Entertainment լեյբլին պատկանող Infinite բոյ բենդի անդամ է։


== Կենսագրություն ==
Նամ Ու Հյոնը ծնվել և մեծացել է Սեուլում։ Այժմ մասնագիտանում է Դոնգ Այի Մեդիայի և Արվեստի համալսարանի կիրառական երաժշտության ֆակուլտետում։ Ունի ավագ եղբայր՝ Նամ Բու Հյոն անունով, ով հանրահայտ BBQ ռեստորանի սեփականատերն է։
10asia-յին տված հարցազրույցում Ու Հյոնը պատասխանել է, որ ի սկզբանե ցանկացել է ֆուտբոլիստ դառնալ, սակայն չի ստացվել իրականացնել երազանքը։ Ի վերջո միջին դպրոցում Woollim Entertainment-ի լսումներին մասնակցելով մտադրվել է դառնալ երգիչ։ Լսումներին կատարել է Սթիվի Ուանդերի «Lately» երգը, և ընդունվել՝ որպես իդոլներին վարժեցնող։
Երբ նա սկսեց հանդես գալ Ինֆինիտի խմբում, այդ ժամանակ նա նաև աշխատում է որպես մոդել Beast խմբի Ջուն Հյոնգի և Թի Արա խմբի Ջի Յոնի հետ։ Նա նաև մասնակցել է Hello Star մրցույթի վեցերորդ եթերաշրջանին, որտեղ կատարել է Լի Հյորիի U Go Girl երգը։
2007 թվականին նա խաղացել է գլխավոր դերը KooPD-ի 귀가 멀어 տեսահոլովակում։ 2009 թվականին նա կատարել է Լի Սընգ Գիի 하기 힘든 말 երգը (Դժվարությամբ ասվող բառեր) Mnet հեռուստաալիքի 소녀펀치 (Դակող աղջիկը) նախագծում։


== Սկավառակագրություն ==


=== Համագործակցություններ և սաունդթրեքներ ===


=== Հեղինակած երգեր ===


== Ֆիլմագրություն ==


=== Հեռուստասերիալներ ===


=== Ֆիլմեր ===


=== Մասնակցությունը ուրիշների տեսահոլովակներում ===


== Ծանոթագրություններ ==
Զոհաբերություն (այլ կիրառումներ)

Զոհաբերություն, կարող է վերաբերել՝

Զոհաբերություն - կուռքերին, աստվածներին, ոգիներին, սրբերին ընծա, զոհ մատուցելը և դրա արարողությունը
Զոհաբերություն - պատարագ, ընծա, ողջակեզ, առ Աստված նվիրումի, խոստման, ուխտի, ակնկալիքի, տուրքի կամ սրբագործման արտահայտություն
Զոհաբերություն - 1986 թվականի շվեդական ֆիլմ, որի ռեժիսորն է Անդրեյ Տարկովսկին
Ռուվր լե Վին

Ռուվր լե Վին (ֆր.՝ Rouvres-les-Vignes), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 123 մարդ, բնակչության խտությունը` 14.86 մարդ/կմ²։ Բնակավայրը զբաղեցնում է 8.28 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևելք, Շալոն ան Շամպայն քաղաքից` 90 կմ հարավ-արևելք, Տրուա քաղաքից` 60 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 81 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 19։ Ակտիվության ցուցանիշը կազմում է 76,5 %։ 62 աշխատունակ մարդկանցից աշխատել է 59 անձ (33 տղամարդ և 26 կին)։ Գործազուրկ են եղել 3 անձ (1 տղամարդ և 2 կին)։ 19 անաշխատունակներից 3-ը եղել են աշակերտներ կամ ուսանողներ, 12-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիլհելմ (Գերմանիայի թագաժառանգ արքայազն)

Վիլհելմ, Գերմանիայի թագաժառանգ արքայազն (գերմ.՝ Friedrich Wilhelm Victor August Ernst մայիսի 6, 1882(1882-05-06)[…], Պոտսդամ, Պրուսիայի թագավորություն, Գերմանական կայսրություն - հուլիսի 20, 1951(1951-07-20)[…], Hechingen), գերմանիայի կայսր Վիլհելմ II-ի ավագ որդին և Գերմանական կայսրության ու Պրուսիայի թագավորության վերջին թագաժառանգ արքայազնը։ Իր պապի, կայսր Ֆրիդրիխ III-ի մահից հետո Վիլհելմը դարձավ թագաժառանգ արքայազն վեց տարեկանում՝ կրելով այդ կոչումը ավելի քան 30 տարի, մինչև կայսրության անկումը 1918 թվականի նոյեմբերի 9-ին։ Առաջին համաշխարհային պատերազմի ընթացքում նա ղեկավարել է 5-րդ բանակը 1914 թվականից 1916 թվականներին և եղել է Թագաժառանգ արքայազնի բանակային խմբի հրամանատար մինչև պատերազմի վերջը։ Թագաժառանգ արքայազնը դարձավ Հոհենցոլերնների ղեկավարը 1941 թվականի հունիսի 4-ից, երբ մահացավ նրա հայրը, մինչև 1951 թվականի հուլիսի 20-ը, երբ մահացավ ինքը։


== Վաղ կյանք ==
Վիլհելմը ծնվել է 1882 թվականի մայիսի 6-ին Պոտսդամի Մարմարե պալատում։ Նա Գերմանիայի վերջին կայսր Վիլհելմ II-ի և կայսրուհի Ավգուստա Վիկտորիայի ավագ որդին էր։
Երբ նա ծնվեց, նրա մեծ պապ Վիլհելմ I-ը կայսրն էր և թագաժառանգը նրա պապ Ֆրիդրիխն էր՝ դարձնելով Վիլհելմին գահի համար ժառանգորդներից թվով երրորդը։ Նրա ծնունդը վիճաբանության առիթ դարձավ ծնողների և նրա տատ Վիկտորյա Սաքսեն Կոբուրգ Գոթացու միջև։ Մինչև Վիլհելմի ծնունդը նրա տատը ակնկալում էր, որ իրեն կդիմեն բուժքրոջ գտնելու հարցով, սակայն ապագա Վիլհելմ II-ը դիմեց իր մորաքրոջը՝ Հելենային օգնության։ Նրա մայրը շատ վիրավորվեց և նրա տատը՝ Վիկտորյա թագուհին, ով փոքրիկ Վիլհելմի մեծ տատն էր, անչափ զայրացած էր։ 1888 թվականին, երբ մահացան նրա մեծ պապը և պապը, վեցամյա Վիլհելմը դարձավ Գերմանիայի և Պրուսիայի գահերի առաջին ժառանգորդը։


== Ծանոթագրություններ ==
Մուշեղ Թումասյան

Մուշեղ Արամի Թումասյան (օգոստոսի 7, 1975(1975-08-07), Լենինական, Հայկական ԽՍՀ, ԽՍՀՄ), հայ տնտեսագետ, ՀՀ պետական գործիչ, Հայաստանի Հանրապետության էկոնոմիկայի նախարարի տեղակալ (2008-2011 թթ.)։


== Աշխատանքային գործունեությունը ==
1996-2001 թթ. - աշխատել է ՀՀ կենտրոնական բանկում, ՀՀ ֆինանսների և էկոնոմիկայի նախարարությունում, ԱՄՆ միջազգային զարգացման գործակալության ծրագրերում։
2001 թ. հիմնադրել և ղեկավարել է Տնտեսական զարգացման և հետազոտությունների կենտրոնը։
2001-2008 թթ. - Տնտեսական զարգացման և հետազոտությունների կենտրոնի հետազոտությունների ղեկավար։ Կատարել է խորհրդատվական աշխատանքներ միջազգային կառույցների, ծրագրերի և ՀՀ կառավարության համար։
2008 թ. սեպտեմբերի 24-ին ՀՀ վարչապետի որոշմամբ նշանակվել է Հայաստանի Հանրապետության էկոնոմիկայի նախարարի տեղակալ։ Զբաղվել է երկարաժամկետ տնտեսական քաղաքականության, արտաքին առևտրային քաղաքականության և միջազգային կառույցների հետ փոխհարաբերությունների համակարգման հարցերով։
2008-2011 թթ. - եղել է ՀՀ-ԵՄ խորը և համապարփակ ազատ առևտրի համաձայնագրի ՀՀ գլխավոր բանակցող։
2011 թ. փետրվարի 3-ին ՀՀ վարչապետի որոշմամբ ազատվել է Հայաստանի Հանրապետության էկոնոմիկայի նախարարի տեղակալի պաշտոնից։
2012 թ. - վերընտրվել է Տնտեսական զարգացման և հետազոտությունների կենտրոնի խորհրդի նախագահ։


== Ծանոթագրություններ ==
Դեմիր Կապիայի համայնք

Դեմիր Կապիայի համայնք (մակեդոներեն՝ Општина Демир Капија), երկրորդ մակարդակի վարչատարածքային միավոր Մակեդոնիայի Հանրապետության կենտրոնական հատվածում։ Վարչականորեն մտնում է Վարդարյան ստատիստիկ շրջանի կազմի մեջ։
Վարչական կենտրոնը համարվում է Դեմիր Կապիան, որը նաև համայնքի խոշորագույն բնակավայրերից է։


== Աշխարհագրություն ==
Դեմիր Կապիայի համայնքը տեղակայված է Բալկանյան թերակղզու վրա՝ Մակեդոնիայի Հանրապետության հարավային հատվածում։ Զբաղեցնում է 311,06 կմ² տարածք։
Վարչական կենտրոնը Դեմիր Կապիան է։ Հյուսիս-արևմուտքում սահմանակից է Նեգոտինոյի, հյուսիս-արևելքում՝ Կոնչեի, արևելքում՝ Վալանդովոյի, հարավ-արևելքում՝ Գևգելիայի, իսկ հարավ-արևմուտքում՝ Կավադարցի համայնքներին։
Դեմիր Կապիայից բացի վարչական միավորի կազմի մեջ մտնում են նաև 14 գյուղական բնակավայրեր։


== Բնակչություն ==
Ըստ 2002 թվականի մարդահամարի տվյալների՝ համայնքի բնակչությունը կազմում է 4545 մարդ։ Նույն թվականի մարդահամարի տվյալներով բնակչության ազգային կազմը հետևյալն էր՝

մակեդոնացիներ` 3997 մարդ
բոսնիացիներ՝ 1 մարդ
ալբանացիներ` 23 մարդ
թուրքեր` 344 մարդ
գնչուներ` 16 մարդ
սերբեր` 132 մարդ
այլ՝ 32 մարդ


== Տես նաև ==
Մակեդոնիայի Հանրապետության վարչական բաժանում
Վարդարյան շրջան


== Ծանոթագրություններ ==
Ֆիդլ

Ֆիդլ (անգլ.՝ Fiddle), անվանվում են այն գործիքները (սովորաբար ջութակ), որոնք օգտագործվում են որոշ ազգերի ժողովրդական երաժշտություններում։ Ամենաշատ օգտագործվող ֆիդլը սովորական ջութակից շատ քիչ է տարբերվում և այն կարող են նվագել բոլոր ջութակահարները, չնայած այն փաստին, որ ֆիդլի նվագացանկը կազմում են բոլորովին ուրիշ ոճի երաժշտական ժանրեր և շատ հաճախ այս գործիքի նվագի համար պետք է գալիս վիրտուոզությունը։
Ֆիդլը ամենաշատը օգտագործվում է իռլանդական, շոտլանդական, անգլիական, սկանդինավյան երկրների, բալկանների և հյուսիս-ամերիկյան ազգային երաժշտություններում։
Վալին-փՌՆԹ լիգազ

Վալին-փՌՆԹ լիգազ (ՖՀ 6.1.1.9), ֆերմենտ, որը կատալիզում է հետևյալ քիմիական ռեակցիան

ԱԵՖ + L-վալին + փՌՆԹՎալ 
  
    
      
        ⇌
      
    
    {\displaystyle \rightleftharpoons }
   ԱՄՖ + դիֆոսֆատ + L-վալիլ-փՌՆԹՎալԱյս ֆերմենտի երեք սուբստրատներն են ԱԵՖ, վալինը և փՌՆԹ(Վալ), իսկ պրոդուկտներն են ԱՄՖ, դիֆոսֆատը և L-վալիլ-փՌՆԹՎալ։
Այս ֆերմենտը հաճախ անվանում են նաև վալիլ-փՌՆԹ սինթետազ, վալիլ-տրանսֆեր ռիբոնուկլեատ սինթետազ, վալիլ-տրանսֆեր ՌՆԹ սինթետազ, վալիլ-տրանսֆեր ռիբոնուկլեինաթթու սինթետազ, վալին-տրանսֆեր ՌՆԹ լիգազ, վալին տրանսֆեր ՌՆԹ սինթետազ, վալին փՌՆԹ սինթետազ, վալին տրանսլազ, վալիլ-տրանսֆեր ռիբոնուկլեատ սինթազ, ՎալՌՍ և Վալ-փՌՆԹ սինթետազ։ Այս ֆերմենտը մասնակցում է վալինի մետաբոլիզմին։


== Կառուցվածքի հետազոտություններ ==
2007 թվականի դրությամբ հայնտի են այս ֆերմենտի 7 տարբեր կառուցվածքներ (1GAX, 1IVS, 1IYW, 1WK9, 1WKA)։


== Արտաքին հղումներ ==
Berg P, Bergmann FH, Ofengand EJ and Dieckmann M (1961)։ «The enzymic synthesis of amino acyl derivatives of ribonucleic acid I. The mechanism of leucyl-, valyl-, isoleucyl- and methionyl ribonucleic acid formation»։ J. Biol. Chem. 236: 1726–1734 
Bergmann FH, Berg P and Dieckmann M (1961)։ «The enzymic synthesis of amino acyl derivatives of ribonucleic acid II. The preparation of leucyl-, valyl-, isoleucyl- and methionyl ribonucleic acid synthetases from Escherichia coli»։ J. Biol. Chem. 236: 1735–1740
Փիրախալա

Փիրախալա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Բնակչություն ==
1901 թվականին ուներ 20 տուն հայ և 20 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սուուռեպսի

Սուուռեպսի (էստ․՝ Suurepsi), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մորոզով (Մորոզովի շրջան)

Անվան այլ կիրառումների համար տե՛ս՝ Մորոզով (այլ կիրառումներ)Մորոզով (ռուս.՝ Морозов), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Գագարինսկի գյուղական համայնքի վարչական կենտրոնն է։
Ռոնդա (այլ կիրառումներ)

Ռոնդա, կարող է վերաբերել՝

Ռոնդա - քաղաք և մունիցիպալիտետ Իսպանիայում
Ռոնդա - գետ Ռուսաստանում, Կոժալայի վտակը
Աննովկա (Կաշարսկի շրջան)

Անվան այլ կիրառումների համար տե՛ս՝ Աննովկա (այլ կիրառումներ)Աննովկա (ռուս.՝ Анновка), գյուղ Ռուսաստանի Ռոստովի մարզի Կաշարսկի շրջանում։ Մտնում է Տալլովերովսկի գյուղական համայնքի կազմի մեջ։
Փոքր ջրցուլ

Փոքր ջրցուլ (լատ.՝ Ixobrychus minutus), համարվում է թռչունների ընտանիքի ամենափոքր ներկայացուցիչը։


== Ընդհանուր բնութագիր ==

Ջրցուլի հասակը հասնում է ընդամենը 36 սանտիմետրի։ Քաշը կշռվում է 136-145 գրամ, իսկ թևերի երկարությունը հասնում է մոտ 15 սմ-ի։ Փոքր ջրցուլն միակ դասի ներկայացուցիչն է, որի արուն և էգը տարբերվում են իրենց գունավորմամբ։ Արուն հիմնականում ունենում է սև - կանաչ գույներ գլխի վրա, թևերը հիմնականում գտնվում են մեջքի վրա, պարանոցը և փետուրների ծայրերը ունեն սպիտակ գունավորում։ Կտուցը դեղին-կանաչավուն է։ Էգի թիկունքն ունի հիմնականում շագանակագույն գունավորում։ Գլուխը և պարանոցը ունեն կաքավաքարային գույն։ Իգական սեռի մոտ կտուցը դեղին և մուգ դարչնագույն երանգավորում է ստանում մինչև վերջ։


== Տարածվածություն ==
Փոքր ջրցուլը տարածված է Եվրոպայում, Միջին Ասիայում, Արևմտյան Հնդկաստանում, Աֆրիկայում և Ավստրալիայում։ Եվրոպական ջրցուլները չվող թռչուններ են ձմռանը չվում են դեպի Աֆրիկա։ Ռուսաստանում փոքր ջրցուլին կարելի է հանդիպել եվրոպական մասում (հիմանակնում՝ հյուսիսում մինչև Սանկտ-Պետերբուրգ) և Արևմտյան Սիբիրում ։


== Կենսակերպ ==
Փոքր ջրցուլները տարածված են փոքր և խոշոր ջրավազանների ափերին։ Այս թռչունը վարում է շատ զգույշ ապրելակերպի, լողումէ երկար մատների վրա, սակայն ոտքերը բռունցք անելով։ Չի թռչում ոչ այնքան շատ, միայն կարճ հեռավորությունների վրա, շատ ցածր ջերմաստիճանի կամ ջրերի մակերեսի վրա։ Ակտիվ է հիմնականում գիշերը։ Եվրոպայում թռչում է ապրիլին և մայիսին, ձմռանը, կամ օգոստոս-սեպտեմբեր ամիսներին։ Ինչպես մեծ ջրցուլները, այնպես էլ փոքրերը մեկնում են ձմռանը առանց հոտ ձևավորելու։  Շատ հաճախ գիշերը թռչում են։


== Սնունդ ==
Փոքր ջրցուլները սնվում են մանր ձկներով, գորտերով, ջրային անողնաշարավորներով։ Երբեմն բռնում են փոքր անցողիկ թռչունների ձագերին։


== Ձայն ==
Գարնանը արուի երգը ձայնը շատ խուլ է միակ ձայնը, որ լսվում է դա «կռո - կռո» կամ «վռո - վռո» հնչյուններն են մեկը մեկին հաջորդելով ։ Թռչունը երգում է 2-3 վայրկյան։ Սակայն, երգում են հիմնականում երեկոյան ժամերին։


== Բազմացում ==
Յուրաքանչյուր զույգը բավականին մեծ վայր է զբաղեցնում։ Բույնը պատրաստում են գոմերում կամ ծառի ճյուղերի վրա։ Ձվերը դնում են հունիսի սկզբից մինչև հուլիսի վերջը ընկած ժամանակահատվածում, կախված տեղանքից և կլիմայից։ Բազմացման համար դնում են 5-9 սպիտակ ձու ։ Արդեն մի քանի օրվա ընթացքում երիտասարդ ձագերը դուրս են գալիս ձվից, նրանց երկար նիհար մատները գրավելով։ 7-12 օրվա ընթացքում ձագերը կարող են կարճ ժամանակով դուրս գալ բույնից։ 1 ամսվա ընթացքում փոքրիկ  ձագարերը արդեն թևավորվում են։


== Ենթատեսակներ ==
Փոքր ջրցուլն ունի 3 տեսակ՝

I. m. minutus (Linnaeus, 1766) «Հյուսիսային փոքր ջրցուլ», տարածված է Կենտրոնական և Հարավային Եվրոպայում, Կենտրոնական Ասիայի և Հնդկաստանի հյուսիս-արևմուտքում,
I. m. payesii (Hartlaub, 1858) — Աֆրիկա, Սահարայի հարավ;
I. m. podiceps (Bonaparte, 1855) — Մադագասկար.


== Ծանոթագրություններ ==


== Գրականություն ==
Ганзак Я. Иллюстрированная энциклопедия птиц Прага: Артия 1990
Бейчек В., Штясны К. Птицы. Иллюстрированная энциклопедия М.: Лабиринт-пресс 2004
Жизнь животных Т.6 Птицы М.: Просвещение 1986


== Արտաքին հղումներ ==
Փոքր ջրցուլ Archived 2020-08-04 at the Wayback Machine.
Կարինե Կիրակոսյան

Կարինե Գեղամի Կիրակոսյան (հուլիսի 10, 1960(1960-07-10), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, ՀՀ Կառավարությանն առընթեր պետական գույքի կառավարման վարչության պետ (2004-2011 թթ.)։


== Կրթություն ==
1981 թ. ավարտել է Երևանի ժողովրդական տնտեսության ինստիտուտի աշխատանքի տնտեսագիտության ֆակուլտետը՝ տնտեսագետի որակավորմամբ։
1981-1984 թթ. սովորել և ավարտել է Հայկական ԽՍՀ ԳԱ տնտեսագիտության ինստիտուտի ասպիրանտուրան։ Տնտեսագիտության թեկնածու։


== Աշխատանքային գործունեությունը ==
1984—1990 թթ. — աշխատել է Հայկական ԽՍՀ ԳԱ տնտեսագիտության ինստիտուտի որպես տնտեսագետ։
1990—2004 թթ. — աշխատել է ՀՀ Կառավարության աշխատակազմում որպես բաժնի պետ, վարչության պետի տեղակալ, վարչության պետ, աշխատակազմի ղեկավարի տեղակալ։
2004 թ. մարտի 25-ին ՀՀ վարչապետի որոշմամբ նշանակվել է ՀՀ Կառավարությանն առընթեր պետական գույքի կառավարման վարչության պետ։
2011 թ. մայիսի 27-ին ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր պետական գույքի կառավարման վարչության պետի պաշտոնից՝ իր դիմումի համաձայն։


== Քաղաքական գործունեությունը ==
2006 թ. հունիսի 22-ից ՀՀԿ անդամ է։
2006-2012 թթ. - ՀՀԿ խորհրդի անդամ։


== Ծանոթագրություններ ==
Անմիզություն

Անմիզություն, անուրիա (հին հուն․՝ ἀν - ժխտական մասնիկ + οὖρον — մեզ), մեզի արտազատման բացակայություն։
Պատճառներն են՝ երիկամների սուր և քրոնիկական անբավարարությունը, երիկամների բնածին բացակայությունը կամ թերզարգացումը և այլն։ Անմիզությունը կարող են առաջացնել նաև արտաերիկամային գործոնները՝ արյան անբավարար հոսքը դեպի երիկամները և արյան զարկերակային ճնշման անկումը։ Անմիզությյան հաճախակի պատճառներից են՝ միզոսլիների փակումը, խցանումը միզաքարերով, սեղմումը՝ հարևան հյուսվածքների ուռուցքների ճնշմամբ։ Անմիզությունը կարող է լինել նաև նյարդա-ռեֆլեկտոր ծագումով։ Անմիզությունը ուղեկցվում է բերանի չորության և ծարավի զգացումով, փսխումներով, սրտխառնոցով և այլն։ Բուժելու համար անհրաժեշտ է վերացնել անմիզության պատճառը։
Սահակ Հակոբյան (մանկավարժ)

Անվան այլ կիրառումների համար տե՛ս՝ Սահակ Հակոբյան (այլ կիրառումներ)Սահակ Եղիայի Հակոբյան (1916, Վերին Արտաշատ, Հայաստան - անհայտ), հայ մանկավարժ, Երկրորդ համաշխարհային պատերազմի Արևելյան ճակատի («Հայրենական մեծ պատերազմ», 1941-1945) մասնակից։


== Կենսագրություն ==
Սահակ Հակոբյանը ծնվել է 1916 թվականին, Արտաշատի շրջանի Վերին Արտաշատ գյուղում։ 1934 թվականին ավարտել է շրջկենտրոնի մանկավարժական ուսումնարանը և նշանակվել Վեդու (այժմ՝ Արարատի) շրջանի Զովաշենի տարրական դպրոցի վարիչ։ Այնուհետև տեղափոխվել է Սովետաշեն գյուղի միջնակարգ դպրոցը, դասավանդել է հայոց լեզու։ Աշխատել է Արտաշատի շրջանի Մուղանի յոթնամյա դպրոցում, միաժամանակ սովորել է Երևանի հեռակա մանկավարժական ինստիտուտի լեզվագրական ֆակուլտետում։
1941 թվականին Սահակը մեկնել է բանակ, սովորել հետևակային ուսումնարանում և, ուսումը չավարտած, մեկնել է գործող բանակ։ 1943 թվականի օգոստոսին նա 89-րդ հայկական դիվիզիայի 400-րդ գնդի կազմում թշնամու դեմ կռվել է Նովոռոսիյսկի մատույցներում, ազատագրել նաև Վերխնեբականսկը և մի շարք այլ բնակավայրեր։ Նատուխան ավանն ազատագրելու համար մղված մարտերում Հակոբյանը վիրավորվել է և ապաքինվելուց հետո տեղափոխվել է Առաջին ուկրաինական ռազմաճակատ։ 274-րդ գնդի կազմում, որպես գնդացրորդ, մասնակցել է Ժիտոմիրի և շրջակա մի շարք գյուղերի ազատագրմանը։ Երկրորդ անգամ է վիրավորվել և ապաքինվելուց հետո, 1944 թվականի մարտին զորացրվել է։ Պարգևատրվել է Հայրենական պատերազմի երկրորդ աստիճանի շքանշանով և մի շարք մեդալներով։
Զորացրվելուց հետո Հակոբյանը երկար տարիներ մայրենի լեզու է դասավանդել Արտաշատի շրջանի դպրոցներում։ 1976 թվականին անցել է կենսաթոշակի։


== Պարգևներ ==
«Հայրենական պատերազմի» երկրորդ աստիճանի շքանշան


== Ծանոթագրություններ ==
Սամոլշինսկի

Սամոլշինսկի (ռուս.՝ Самолшинский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 400 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիպե Սան Ջինեզիո

Ռիպե Սան Ջինեզիո (իտալերեն՝ Ripe San Ginesio), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 847 մարդ (2008 թվականի տվյալներով), բնակչության խտությունը՝ 84 մարդ/կմ²։ Տարածքը կազմում է 10 կմ²։ Փոստային ինդեքս՝ 62020։ Հեռախոսային կոդ՝ 0733։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0733 500374
Էլ-փոստ։comune@ripesanginesio.sinp.net
Պաշտոնական կայք։ http://www.ripesanginesio.sinp.net/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պերեմիշլի շրջան

Պերեմիշլի շրջան (ռուս.՝ Перемышльский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Պերեմիշլ։


== Աշխարհագրություն ==
Շրջանի տարածքի մակերեսը կազմում է 1156 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11613 մարդ։ Բնակչության խտությունը կազմում էր 10,05 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նյուֆաունդլենդ

Նյուֆաունդլենդ (անգլ.՝ Newfoundland անգլերենից թարգմանաբար նշանակում է «նոր գտնված երկիր», ՄՀԱ՝ [nju:fənˈlænd]), կղզի Հյուսիսային Ամերիկայի հյուսիսարևելյան ափերի մոտ, կանադական Նյուֆաունդլենդ և Լաբրադոր նահանգի մասը։ Առանձնացնում է Սուրբ Լավրենտիոս ծոցը Ատլանտյան օվկիանոսից։
Բնակչությունը 2006 թվականի դրությամբ կազմում էր 479 105 մարդ։ Խոշորագույն քաղաքը Սենթ Ջոնսն է (100 646 մարդ բնակչությամբ), որը գտնվում է կղզու հարավարևելյան հատվածում։


== Աշխարհագրություն ==

Կղզու մակերեսը կազմում է 111 390 կմ², այն իր տարածքով 16-րդ տեղն է զբաղեցնում աշխարհում և 4-րդը՝ Կանադայում, ջրափնյա գծի երկարությունը կազմում է 9 656 կմ, գտնվում է ծովի մակարդակից 814 մ բարձրության վրա։ Ափերը հիմնականում ժայռոտ են։ Կան բազմաթիվ լճեր և ճահիճներ։ Գետերը կարճ են։
Կլիման չափավոր է։ Նյուֆաունդլենդ կղզում դիտվում են ծովի մակարդակի վրա ամենաշատ թվով մառախլապատ օրերը՝ տարեկան մոտ 120 օր։


== Երկրաբանական կառուցվածք ==
Կղզու կազմավորման գործում մեծ դեր է ունեցել կալեդոնյան ծալքավորությունը։ Կառուցվածքա-երկրաբանական տեսանկյունից Նյուֆաունդլենդ կղզին համարվում է Ապալաչյան լեռնաշղթայի մասը։ Կղզու հիմքը կազմված է քեմբրիի և վաղ օրդովիկի ժամանակաշրջանների տերիգենա-կարբոնատային նստվածքներից։ Կղզու կենտրոնական մասում գտնվում են քեմբրիի և վաղ օրդովիկի ժամանակաշրջանի հզոր հրաբխա-նստվածքային (կղզային աղեղներ) ստվարաշերտը։


== Պատմություն ==
Նյուֆաունդլենդ կղզում հայտնաբերվել են վիկինգների երկու բնակավայրեր։ Առաջինը գտնվում է Պուանթ Ռոզ հրվանդանից 480 կմ հեռավորության վրա, իսկ երկրորդը՝ հրվանդանի վրա։ Վիկինգների 11-րդ դարի առաջին բնակավայրի հնագիտական պեղումների վայրում, Լ'Անս-օ-Մեդոուսի շրջանում գտնվում է Կանադայի միակ պատմական հուշարձանն, որը 1978 թվականին ներառվել է ՅՈՒՆԵՍԿՕ-ի համաշխարհային ժառանգության ցանկում։
20-րդ դարում կղզուց ավելի քան 600 կմ դեպի հարավ-արևելք, 1912 թվականի ապրիլի 15-ի լույս 16-ի գիշերը խորտակվել է հայտնի «Տիտանիկ» շոգենավը։


== Ծանոթագրություններ ==
Նազելի (այլ կիրառումներ)

Նազելի, կարող է վերաբերել՝

Նազելի - լեռնագագաթ Գեղամա լեռնավահանի կատարային մասում՝ Աժդահակ լեռնագագաթից հարավ-արևելք՝ Հայաստանի Գեղարքունիքի մարզում
Նազելի - հայկական իգական անուն
The Game (այլ կիրառումներ)

The Game, կարող է վերաբերել՝

The Game - իրական անունը՝ Ջեյսոն Թերել Թեյլոր, ամերիկացի ռեփեր և դերասան
The Game - անգլիական Քուին խմբի 8-րդ ստուդիական ալբոմը
Ռասել շրջան (Կենտուկի)

Անվան այլ կիրառումների համար տե՛ս՝ Ռասել շրջան (այլ կիրառումներ)Ռասել շրջան (անգլ.՝ Russell County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 658 կմ² է, բնակչությունը՝ 17.565 մարդ (2010 թ. տվյալներով)։ Շրջկենտրոնն է Ջեյմսթաուն բնակավայրը։ Կազմավորվել է 1825 թ.։
Շիրլի Բութ

Շիրլի Բութ (անգլ.՝ Shirley Booth, իրական անունը՝ Marjory Ford, օգոստոսի 30, 1898(1898-08-30), Բրուքլին, Նյու Յորք, Նյու Յորք, ԱՄՆ - հոկտեմբերի 16, 1992(1992-10-16)[…], Չաթհեմ, Բարնստեյբլ շրջան, Մասաչուսեթս, ԱՄՆ), ամերիկացի դերասանուհի, որ առաջիններից մեկն է արժանացել «Թոնի» և «Օսկար» մրցանակների նույն դերը կատարելու համար՝ պիեսում և դրա հիման վրա նկարահանված «Վերադարձիր, փոքրիկ Շեբա» ֆիլմում։


== Կենսագրություն ==
Բութն առաջին անգամ ելույթ է ունեցել Բրոդվեյում՝ Thelma Booth Ford անունով, 1925 թվականի հունվարի 26-ին մի ներկայացման մեջ, որի գլխավոր դերը կատարում էր Համֆրի Բոգարթը։ Իր ողջ կյանքի ընթացքում նա մնացել է թատրոնի դերասանուհի։ Իր հաջողության գագաթնակետը դարձել են 1950-ական թվականները, երբ նա նվաճել է երեք «Թոնի» մրցանակ։
Կինոյում կատարել է երկրորդ պլանի դերեր (օրինակ, հանրահայտ «Ֆիլադելֆիական պատմություն» ֆիլմում, 1940), քանի որ համեմատաբար խոշոր դերերը անցնում էին իր ավելի երիտասարդ մրցակցին՝ Քեթրին Հեփբյորնին։ Որպեսզի նրան հավասար մրցակցեր, նա նույնիսկ տասը տարով իջեցրել էր իր տարիքը։ Իրականում, երբ իրեն առաջին անգամ հնարավորություն էր ընձեռվել գլխավոր դերակատար լինել հոլիվուդյան ֆիլմում, Բութը արդեն 54 տարեկան էր։ Այդ տարիքում «Օսկար» ստանալը այդ տարիներին բացառիկ երևույթ էր։
Հեռուստատեսության լայն տարածումից առաջ Բութը հայտնի էր ռադիոներկայացումներում իր աշխատանքներով։ 1961 թվակյանին նա որոշել է իրեն փորձել հեռուստադերասանուհու կարգավիճակով և ընդունել է «Հեյզել» սերիալում գլխավոր դերը կատարելու առաջարկը։ Իր այդ դերը իրեն «Էմմի» մրցանակն է բերել։
Իր կյանքի վերջին տարիները դերասանուհին անցկացրել է Չեթման քաղաքի իր տանը, Մասաչուսեթս նահանգում։ Այդ տարիներին նա կույր է եղել։ Մահացել է 1992 թվականի հոկտեմբերի 16-ին 94 տարեկան հասակում։


== Գրականություն ==
Tucker David C. (2008)։ Shirley Booth: A Biography and Career Record։ Jefferson, NC: McFarland։ ISBN 978-0-7864-3600-2 
Manago Jim; Manago, Donna (2008)։ Love is the Reason for It All: The Shirley Booth Story։ Albany, GA: BearManorMedia։ ISBN 978-1-59393-146-9  
Manago Jim (2010)։ For Bill His Pinup Girl:  The Shirley Booth & Bill Baker Story։ U.S.: Jim & Donna Manago Books։ ISBN 978-0-615-42181-0 


== Ծանոթագրություններ ==
Սուսերամարտն ամառային II Օլիմպիական խաղերում — սուսեր վարպետների միջև

Ամառային II Օլիմպիական խաղերում սուսերամարտի տղամարդկանց՝ վարպետների միջև սուսերով մրցումներն անցկացվել են հունիսի 23-ին և 23-ից 25-ը։ Մասնակցել են 7 երկրների 29 մարզիկ։


== Մեդալակիրներ ==


== Մրցումներ ==


=== Առաջին շրջան ===


=== Կիսաեզրափակիչ ===


=== Եզրափակիչ ===


== Արտաքին հղումներ ==
Խաղերի պաշտոնական արձանագրություն Archived 2004-08-30 at the Wayback Machine. (անգլ.)
Խաղերի արդյունքներ Archived 2005-01-13 at the Wayback Machine. (լեհ.)
Փիթրբալդ (կատու)

Փիթրբալդ, կատվի տեսակ։ Ունի նեղ ու երկար գլուխ և նշաձև աչքեր, փոքր դունչ և իրարից առանձնացած ականջներ։ Ունեն երկար, բարակ և օվալ թաթեր, որոնք իրենց օգնում են բռնել և բռնիչով դռներ բացել։ Ունեն մազաթափության գեն և որոշ կատուներ նույնիսկ առանց մազերի են ծնվում։ 
Փիթրբալդներն ունեն միջին վոկալ ձայն և միշտ հետևում են իրենց տերերին։ Սովորաբար ապրում են ներդաշնակ՝ ուրիշ կատուների, կենդանիների և երեխաների հետ։


== Ցեղատեսակի ստեղծման պատմություն ==
Փիթրբալդ ցեղատեսակը ստեղծվել է 1994 թվականի երկրորդ կեսին՝ Սանկտ Պետերբուրգում, Ռուսաստանում։
1994 թվականին ցեղատեսակը ընդունվեց Ռուսաստանի կատուների դաշնության կողմից և տրվեց ստանդարտն հապավում՝ PD։ Հետո 2003 թվականին, Կատուների համաշխարհային ասոցիացիայի կողմից կատվին տրվեց՝ PBD հապավումը։
Ցեղատեսակի մեջ նաև մտնում են PTB, PD և PSX կատուները։
Հիմա, ոչ բոլոր կատուների ռեգիստրներն են ճանաչում Փիթրբալդ կատուներին։ Կան որոշ մտահոգություններ ցեղի գենետիկական առողջության հետ կապված։ Կան մարդիկ, ովքեր մատծում են, որ կատվի դոմինանտ գեները մազաթափության գեներ են և դրանք առաջացնում են կատվի մոտ գենետիկական մուտացիա։


== Արտաքին հղումներ ==
TICA стандарт породы петерболд Archived 2011-11-01 at the Wayback Machine. (ռուս.)
Описание породы петерболд на портале 101kot.ru Archived 2016-03-04 at the Wayback Machine. (ռուս.)
Կազասկո դ’Ինտելվի

Կազասկո դ’Ինտելվի (իտալերեն՝ Casasco d'Intelvi), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 379 մարդ, խտությունը՝ 95 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 22022։ Հեռախոսային կոդ՝ 031։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 031 817812


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(3706) Սինոտ

(3706) Սինոտ (անգլ.՝ Sinnott), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 28-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,189799 ա. մ., առավելագույնը մոտենում է 1,9763 ա. մ. հեռավորության վրա և հեռանում 2,4033 ա. մ.։ Արեգակի շուրջ մեկ ամբողջական պտույտ է կատարում 1183,6 երկրային օրվա ընթացքում, իր ուղեծրով շարժվելով միջինում 0,304157 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3706) Սինոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանը 2004 ամառային օլիմպիական խաղերում

Հայաստանը 2004 թվականի օգոստոսի 13-ից մինչև օգոստոսի 29-ը Աթենքում (Հունաստան) կայանացած 28-րդ ամառային Օլիմպիական խաղերում մասնակցել է 8 մարզաձևերով։ Խաղերին մասնակցել են 18 մարզիկներ։ Դրոշակակիրն է եղել Ալբերտ Ազարյանը։ Առաջին անգամ Հայաստանը ամառային օլիմպիական խաղերում մնաց առանց մեդալի։
Մուռա

Մուռա (իտալերեն՝ Mura), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 780 մարդ, խտությունը՝ 65 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 25070։ Հեռախոսային կոդ՝ 0364։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար 0365 899020


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գոյա (կինոմրցանակ)

«Գոյա» (իսպ.՝ Premios Anuales de la Academia "Goya"), Իսպանիայի ազգային կինոմրցանակ։


== Նկարագրություն ==
Տրվում է Իսպանիայի Արվեստի և Կինեմատոգրաֆիայի Ակադեմիայի կողմից (Academia de las Artes y las Ciencias Cinematográficas de España) իսպանական կինոյի տարբեր ոլորտներում տարվա լավագույն կինեմատոգրաֆիստներին։
Անվանվել է իսպանացի հայտնի նկարիչ Ֆրանցիսկո Գոյայի պատվին։ Մրցանակը իրենից ներկայացնում է Ֆրանցիսկո Գոյայի բրոնզե արձանիկ։ Առաջին մրցանակաբաշխության արձանիկները պատրաստել է Միգել Բերրոկալը։ Սկսած երկրորդ մրցանակաբաշխությունից հանձնվում են քանդակագործ Խոսե Լուիս Ֆեռնանդեսի կողմից պատրաստված արձանիկները։


== Պատմություն ==
Մրցանակաբաշխությունը տեղի է ունենում ամեն տարի հունվար-փետրվար ամիսներին։ Առաջին մրցանակաբաշխությունը տեղի է ունեցել 1987 թվականի մարտի 16-ին Մադրիդի Լոպե դե Վեգայի անվան թատրոնում, 15 անվանակարգում։ Ներկայումս այն շնորհվում է 29 անվանակարգերում։
2000 թվականին առաջին և դեռևս միակ անգամ մրցանակաբաշխությունը անցկացվել է ոչ Մադրիդում, այլ Բարսելոնայում։
2003 թվականին իսպանական շատ կինոգործիչներ մրցանակաբախության ժամանակ արտահայտել են իրենց բացասական կարծիքները կապված ԱՄՆ-ի զորքերի Իրաք ներխուժելու հետ։
2004 թվականին Ահաբեկիչների զոհերի իսպանական ասոցիացիան ցույց էր կազմակերպել այն շինության մոտ, որտեղ տեղի էր ունենում մրցանակաբաշխությունը։ Ցույցի մասնակիցների կարծիքով մրցանակաբաշխության ժամանակ ցուցադրվող Խուլիո Մեդեմի վավերագրական ֆիլմում զոհերն ու ահաբեկիչները ցուցադրվում էին որպես հավասար կատեգորիայի։
2005 թվականին մրցանակաբաշխության ժամանակ առաջին անգամ մասնակցում էր նաև Իսպանայի կառավարության ներկայացուցիչ, որից հետո Իսպանիայի սոցիալիստ աշխատողների կուսակցությունը մեղադրեց կառավարությանը մրցանակաբաշխությունը քաղաքական նպատակներով գործածելու համար։


== Անվանակարգեր ==
Գոյա լավագույն ֆիլմի համար
Գոյա լավագույն ռեժիսորի համար
Գոյա լավագույն դերասանի համար
Գոյա լավագույն դերասանուհու համար
Գոյա լավագույն օրիգինալ սցենարի համար
Գոյա լավագույն հարմարեցված սցենարի համար
Գոյա լավագույն ռեժիսորական դեբյուտ
Գոյա լավագույն երկրորդ պլանի դերասանի համար
Գոյա լավագույն երկրորդ պլանի դերասանուհու համար
Գոյա լավագույն դերասանի դեբյուտ
Գոյա լավագույն դերասանուհու դեբյուտ
Գոյա լավագույն պրոդյուսերի համար
Գոյա լավագույն օպերատորի համար
Գոյա լավագույն մոնտաժի համար
Գոյա լավագույն երաժշտության համար
Գոյա լավագույն երգի համար
Գոյա լավագույն նկարչի համար
Գոյա լավագույն հանդերձանքի համար
Գոյա լավագույն գրիմի համար
Գոյա լավագույն ձայնի համար
Գոյա լավագույն հատուկ էֆեկտների համար
Գոյա լավագույն կարճամետրաժ ֆիլմի համար
Գոյա լավագույն մուլտիպլիկացիոն ֆիլմի համար
Գոյա լավագույն կարճամետրաժ մուլտֆիլմի համար
Գոյա լավագույն եվրոպական ֆիլմի համար
Գոյա լավագույն վավերագրական ֆիլմի համար
Գոյա լավագույն իսպանալեզու օտարերկրյա ֆիլմի համար
Գոյա կինոյում ունեցած ավանդի համար


== Արտաքին հղումներ ==
Իսպանայի արվեստի և կինեմատոգրաֆիայի պաշտոնական կայք (իսպ.)
Գոյա մրցանակի ոչ պաշտոնական կայք (իսպ.)
IMDb -ում Գոյա մրցանակի էջ
Վարջանիսի

Վարջանիսի (վրաց.՝ ვარჯანისი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 480 մետր բարձրության վրա։ Շրջկենտրոն Քեդայից 8 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 185 մարդ։


== Ծանոթագրություններ ==
Մակրասիկա

Մակրասիկա (հուն․՝ Μακράσυκα, թուրքերեն՝ İncirli), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 384 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Ալիբեյ (Ջանիկի գավառ)

Անվան այլ կիրառումների համար տե՛ս՝ Ալիբեյ (այլ կիրառումներ)Ալիբեյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կազինո (գյուղ, Զադոնսկի շրջան)

Անվան այլ կիրառումների համար տե՛ս՝ Կազինո (այլ կիրառումներ)Կազինո (ռուս.՝ Казино), գյուղ Ռուսաստանի, Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լայնատերև անտառներ

Լայնատերև անտառներ, բարեխառն բնական գոտու ենթագոտիներից է։ Յուրահատուկ է լայնատերև ծառերի տեսակներով։


== Տարածման շրջաններ ==
 
Լայնատերև անտառները լինելով ավելի խոնավասեր և ջերմասեր՝ տարածվում են մայրցամաքների ծայրամասային խոնավ շրջաններում։
Եվրասիայում լայնատերև անտառները տարածված են Եվրոպայի արևմուտքում և Ասիայի արևելքում, իսկ Հյուսիսային Ամերիկայում` Մեծ Լճերից հարավ և հարավ-արևելք։


== Կլիմա ==
Գոտու ծովափնյա շրջաններում տեղումները 800 - 1000 մմ. են, իսկ ծովափից հեռու ընկած վայրերում` 600 - 800 մմ.։


== Հողեր ==
Լայնատերև անտառներում տարածված են գորշ հողերը (անտառային գորշ հողերը)։


== Բուսական աշխարհ ==
Անտառային գորշահողների պայմաններում աճում են սաղարթավոր անտառներ (կաղնի, հաճարենի, հացենի, բոխի, խնձորենի, տանձենի, լորենի և այլն)։


== Կենդանական աշխարհ ==
 
Տիրապետող են կենդանիների գորշ տեսակները, որոնց մեծ մասը ունեն թանկարժեք մորթի։
Տարածված են գորշ արջը, գայլը, աղվեսը, սկյուռը, բևեռաաղվեսը, կզաքիսը, աքիսը, ժանտաքիսը։ Մյուս կենդանիներից են՝ անտառակատուն, ազնվացեղ եղջերուն, լուսանը, վայրի խոզը, սամույրը, եղնիկը, իշայծամը, իսկ թռչուններից՝ կույր բուն, կկուն, փայտփորիկը, ցախաքլորը, մայրահավը, խլահավը։
Կենդանիների մեծ մասը ոչնչացված են, և նրանց քանակը այժմ մեծ չէ։


== Յուրացում ==
Այս զոնան համեմատաբար լավ է յուրացված։ Կատարվել և այժմ էլ կատարվում են անտառների ինտենսիվ հատումներ։ Կտրված անտառների տեղում մեծ տարածում են ստացել ցանքերը, այգիները, ընդարձակվել են բազմաթիվ բնակավայրեր։
Կարոլ Բուկե

Կարոլ Բուկե (ֆր.՝ Carole Bouquet, օգոստոսի 18, 1957(1957-08-18), Նյոյի սյուր Սեն, Սենա, Ֆրանսիա), ֆրանսիացի դերասանուհի։


== Կենսագրություն ==
Կարոլը 4 տարեկան էր, երբ նրա մայրը լքեց ընտանիքը։
Կինոյում նա առաջին անգամ նկարահանվեց 19 տարեկանում՝ Լուիս Բունյուելի «Ցանկության այդ աղոտ օբյեկտը» ֆիլմում (1977 թ.)։ Նա նաև նկարահանվել է բոնդիանայի «Միայն քո աչքերի համար» ֆիլմում։ 1990 թվականին նրան «Սեզար» շնորհվեց՝ Բերտրան Բլիեի «Չափազանց գեղեցիկ քեզ համար» ֆիլմում կանացի լավագույն դերի համար։
1980-ական և 1990-ական թվականներին Բուկեն եղել է Chanel ընկերության առաջատար մոդելը՝ գլխավոր դեմքը։
2014 թվականին եղել է Կաննի 67-րդ փառատոնի ժյուրիի անդամ։


== Անձնական կյանք ==
Կարոլն ամուսնացած էր պրոդյուսեր Ժան-Պիեր Ռասսամի հետ, ումից 1982 թվականին նա ունեցավ որդուն՝ Դիմիտրիին։ 1987 թվականին լուսանկարիչ Ֆրանսիս Ջակոբետտիից նա ունեցավ 2-րդ որդուն՝ Լուիին։ 2003-2005 թվականներին նա նշանված էր Ժերար Դեպարդիեի հետ, սակայն 2005 թվականի օգոստոսին նրանք բաժանվեցին։


== Ծանոթագրություններ ==


== Արտաքին հղումներ ==
http://www.calend.ru/person/5124/
http://www.viva.ua/event_interview/buke_karol.html(չաշխատող հղում)
Մարինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՄարինոՄարինո (ռուս.՝ Марьино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Je veux

Je veux (հայերեն՝ ես ուզում եմ), ֆրանսիացի երգչուհի Զազի երգերից մեկը։ Խոսքերի հեղինակն է Կերեդին Սոլտանին և Տրիսը։ «je veux»-ն Զազի առաջին սինգլն է իր ZAZ դեբյուտային ստուդիական ալբոմի։


== Երգի դիրքը չարթերում ==
Բելգիայում ստացել է «պլատինե» կարգավիճակ, Շվեյցարիայում՝ «ոսկե»։


== Ծանոթագրություններ ==